વડોદરા મહાનગર સેવાસદન દ્વારા સંચાલિત નગર પ્રાથમિક શિક્ષણ સમિતિની શાળામાં અભ્યાસ કરતી બાળકીને શાળાના બાથરૂમમાં લઇ જઇને શારીરીક અડપલા કરવાની ઘટના સામે આવી છે. વડોદરા શહેરના બાપોદ વિસ્તારમાં આવેલી સ્વામી દયાનંદ સરસ્વતી પ્રાથમિક શાળામાં અભ્યાસ કરતી બાળકીને શાળાનો જ સફાઇ કામદાર કિશોર સોલંકી બાથરૂમમાં આવું કૃત્ય કર્યું છે. જોકે બીજા દિવસે ગભરાયેલી બાળકીએ શાળાએ જવાની ના પાડતા સમગ્ર હકીકત સામે આવી હતી. પોલીસે ઘટનાની ગંભીરતાને જોતા ગણતરીના કલાકોમાં જ સફાઇ કામદાર કિશોર સોલંકીની ધરપકડ કરી લીધી હતી.